

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/21-01/3

URBROJ: 238/10-02-01/1-21-33

Ivanić-Grad, 29. studenoga 2021.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o kreditnom zaduženju Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), Gradonačelnik Grada Ivanić-Grada utvrdio je prijedlog

**O D L U K E**

**o kreditnom zaduženju Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) i Odluke Vlade Republike Hrvatske o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (Narodne novine, broj 101/21), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2021. godine donijelo je sljedeću

**O D L U K U**

**o kreditnom zaduženju Grada Ivanić-Grada**

Članak 1.

Odobrava se kreditno zaduženje Grada Ivanić-Grada putem beskamatnog zajma dodijeljenog Gradu Ivanić-Gradu za sanaciju posljedica razornih potresa na području Grada Ivanić-Grada u iznosu od 1.900.000,00 kuna.

Članak 2.

Dodijeljena sredstva beskamatnog zajma Grad Ivanić-Grad će vraćati u roku do tri godine, počevši od 2024. godine, u kvartalnim obrocima, s dospijećem prvog obroka na dan 31. ožujka 2024. godine.

Članak 3.

Ministarstvo financija će dodijeljena sredstva beskamatnog zajma doznačiti Gradu Ivanić-Gradu zaključno s 31. prosinca 2021. godine, a na temelju zahtjeva Grada Ivanić-Grada na propisanom Obrascu MFIN-ZAJAM-POTRES.

Ovlašćuje se Gradonačelnik Grada Ivanić-Grada za podnošenje zahtjeva iz stavka 1. ovog članka.

Članak 4.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednika Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2021. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o kreditnom zaduženju Grada Ivanić-Grada |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) i Odluke Vlade Republike Hrvatske o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (Narodne novine, broj 101/21) |
| **STRUČNA OBRADA:** | Upravni odjel za financije i proračun |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Vlada Republike Hrvatske je na sjednici održanoj 16. rujna 2021. godine donijela Odluku o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (NN broj 101/2021).

Sredstva beskamatnog zajma namijenjena su isključivo za podmirivanje troškova vezanih uz sanaciju posljedica potresa.

Sukladno Odluci Vlade Republike Hrvatske, Povjerenstvo je dana 27. listopada 2021. donijelo Odluku o raspodjeli sredstava beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa. Sukladno Odluci o raspodjeli Gradu Ivanić-Gradu na ime beskamatnog zajma raspoređen je iznos od 1.900.000,00 kuna.

Grad Ivanić-Grad će dodijeljena sredstva utrošiti za podmirivanje troškova vezanih uz sanaciju posljedica potresa.

Dodijeljena sredstva beskamatnog zajma Grad Ivanić-Grad će vraćati u roku do tri godine, počevši od 2024. godine, u kvartalnim obrocima, s dospijećem prvog obroka na dan 31. ožujka 2024. godine.

Ministarstvo financija će dodijeljena sredstva beskamatnog zajma doznačiti Gradu Ivanić-Gradu zaključno s 31. prosinca 2021. godine, a na temelju zahtjeva Grada Ivanić-Grada na propisanom Obrascu MFIN-ZAJAM-POTRES.

Slijedom navedenog, predlaže se Gradskom vijeću Grada Ivanić-Grada da usvoji predmetnu Odluku.