

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/21-01/3

URBROJ: 238/10-02-01/1-21-31

Ivanić-Grad, 29. studenoga 2021.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o pokretanju postupka izrade Strategije razvoja poljoprivrede na području grada Ivanić-Grada za razdoblje od 2021. do 2027. godine**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), Gradonačelnik Grada Ivanić-Grada utvrdio je prijedlog

**O D L U K E**

**o pokretanju postupka izrade Strategije razvoja poljoprivrede na području grada Ivanić-Grada za razdoblje od 2021. do 2027. godine**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Milivoj Maršić, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 38. stavka 5. Zakona o sustavu strateškog planiranja i upravljanja razvojem Republike Hrvatske (Narodne novine, broj 123/17) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2021. godine donijelo je sljedeću

**O D L U K U**

**o pokretanju postupka izrade** **Strategije razvoja poljoprivrede** **na području grada Ivanić-Grada za razdoblje od 2021. do 2027. godine**

**Članak 1.**

Ovom Odlukom pokreće se postupak izrade Strategije razvoja poljoprivrede na području grada Ivanić-Grada za razdoblje od 2021. do 2027. godine (u daljnjem tekstu: Strategija razvoja poljoprivrede).

**Članak 2.**

Strategija razvoja poljoprivrede je srednjoročni akt strateškog planiranja od značaja za Grad Ivanić-Grad, kojim će se utvrditi vizija razvoja, ciljevi i prioriteti poljoprivrede na području grada Ivanić-Grada te aktivnosti za njihovo ostvarenje.

**Članak 3.**

Nositelj izrade Strategije razvoja poljoprivrede je Upravni odjel za komunalno gospodarstvo, prostorno planiranje, gospodarstvo i poljoprivredu Grada Ivanić-Grada.

**Članak 4.**

Ova Odluka objavit će se na mrežnim stranicama Grada Ivanić-Grada u roku od osam dana od početka postupka izrade Strategije razvoja poljoprivrede na području grada Ivanić-Grada za razdoblje od 2021. do 2027. godine.

**Članak 5.**

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2021. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o pokretanju postupka izrade Strategije razvoja poljoprivrede na području grada Ivanić-Grada za razdoblje od 2021. do 2027. godine |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 38. stavka 5. Zakona o sustavu strateškog planiranja i upravljanja razvojem Republike Hrvatske (Narodne novine, broj 123/17) i članka 35.Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 38. stavka 5. Zakona o sustavu strateškog planiranja i upravljanja razvojem Republike Hrvatske (Narodne novine, broj 123/17) i članka 35.Statuta Grada Ivanić-Grada (Službeni glasnik Grada Ivanić-Grada, broj 01/21).

Strategija razvoja poljoprivrede je srednjoročni akt strateškog planiranja od značaja za Grad Ivanić-Grad, kojim će se utvrditi vizija razvoja, ciljevi i prioriteti poljoprivrede na području grada Ivanić-Grada te aktivnosti za njihovo ostvarenje.

Strategija razvoja poljoprivrede se izrađuje i donosi za razdoblje od 2021. do 2027. godine.

Odredbom članka 38. stavka 5. Zakona o sustavu strateškog planiranja i upravljanja razvojem Republike Hrvatske (Narodne novine, broj 123/17) propisano je kako izvršno tijelo jedinice lokalne samouprave podnosi prijedlog za pokretanje postupka izrade akta strateškog planiranja predstavničkom tijelu jedinice lokalne samouprave koje odlučuje o prijedlogu.

Podnositelj prijedloga dužan je putem svojih mrežnih stranica obavijestiti javnost o početku izrade Strategije razvoja poljoprivrede, u roku od osam dana od početka postupka izrade.

Sredstva potrebna za provedbu ove Odluke osigurana su u proračunu Grada Ivanić-Grada za 2021. godinu.

Slijedom navedenih zakonskih odredbi, predlaže se Gradskom vijeću Grada Ivanić-Grada da usvoji ovu Odluku.